ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0182/98 υποβολή: Florus Wijsenbeek (ELDR) προς την Επιτροπή (5 Φεβρουαρίου 1998)

Θέμα: Παραβίαση του νόμου ADR) apσ to Bιlgio

Γνωρίζει η Επιτροπή ότι στο Βέλγιο, κατά τις οδικές μεταφορές επικίνδυνων ουσιών, επιβάλλονται αυστηρότερες απαιτήσεις, συνοδευόμενες από υψηλά πρόστιμα, από τις προδιαγραφές της «δήλωσης του αποστολέα» (τα λεγόμενα έγγραφα - ADR), σύμφωνα με την οδηγία-πλαίσιο 94/55;

Συμμερίζεται η Επιτροπή την άποψη ότι εξαιρέσεις από τη νομοθεσία-ADR επιτρέπονται μόνον όταν ενημερωθεί σχετικά και δώσει την έγκρισή της η Ευρωπαϊκή Επιτροπή, πρακτική που το Βέλγιο δεν έχει τηρήσει;

Φρονεί, επομένως, η Επιτροπή ότι το Βέλγιο ενεργεί αντίθετα με τις διατάξεις της ευρωπαϊκής νομοθεσίας και ότι θα πρέπει συντόμως να τεθεί τέρμα στην πρακτική αυτή;

Είναι η Επιτροπή διατεθειμένη να έλθει σε επαφή με τις βελγικές αχές, προκειμένου να σταματήσει αυτή η πολιτική;

Εάν ναι, με ποιό τρόπο; Εάν όχι, για ποιό λόγο;

Απάντηση του κ. Kinnock εξ ονόματος της Επιτροπής (17 Μαρτίου 1998)

Η Επιτροπή επιβεβαιώνει το γεγονός ότι, βάσει της οδηγίας του Συμβουλίου 94/55/ΕΚ περί της συγκλίσεως των νομοθεσιών των κρατών μελών όσον αφορά την οδική μεταφορά επικίνδυνων εμπορευμάτων ((EE L 319 της 12.12.1994 )), ο αποστολέας οφείλει να πιστοποιεί γραπτώς ότι τα επικίνδυνα εμπορεύματα δύνανται να μεταφερθούν οδικώς και ότι είναι σύμμορφα με τις σχετικές διατάξεις. Η δήλωση αυτή μπορεί να περιληφθεί στα παραστατικά της μεταφοράς ή να επισυνάπτονται ως χωριστή δήλωση. Η υποχρέωση του αποστολέα καθορίζεται στο παράρτημα Α της οδηγίας του Συμβουλίου 94/55/ΕΚ, όπως τροποποιήθηκε από την οδηγία της Επιτροπής 96/86/ΕΚ ((EE L 335 της 24.12.1996 )).

Η Επιτροπή δεν γνωρίζει ότι η εφαρμογή των προαναφερθεισών διατάξεων δημιούργησε δυσκολίες στο Βέλγιο. Ωστόσο, η Επιτροπή είναι έτοιμη να μελετήσει την περίπτωση και να επικοινωνήσει με τις αρχές του Βελγίου. Ως εκ τούτου, θα ήταν χρήσιμο για την Επιτροπή εάν το Αξιότιμο Μέλος του Κοινοβουλίου της διαβίβαζε περαιτέρω σχετικές πληροφορίες.
ΓΡΑΠΤΗ ΕΡΩΤΗΣΗ E-0884/98 υποβολή: Bill Miller (PSE) προς την Επιτροπή (26 Μαρτίου 1998)

Θέμα: Χρόνος απάντησης σε αλληλογραφία

Πόσο χρόνο χρειάζεται κατά μέσο όρο ένας υπάλληλος της Επιτροπής για να απαντήσει μέσω αλληλογραφίας σε ένα μέλος του Ευρωπαϊκού Κοινοβουλίου;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-0882/98, E-0883/98 και E-0884/98 (14 Απριλίου 1998)

Η Επιτροπή φροντίζει να απαντά σε κάθε επιστολή που λαμβάνει το συντομότερο δυνατόν. Ωστόσο, ο χρόνος απάντησης εξαρτάται σε μεγάλο βαθμό από την ενδεχόμενη ανάγκη μετάφρασης της απάντησης, από το συντονισμό διάφορων υπηρεσιών για τη σύνταξή της ή ακόμη και από την τεχνική φύση των εξεταζόμενων θεμάτων.

Έχοντας ως μέλημα την καλή συνεργασία μεταξύ των οργάνων, η κανονική προθεσμία απάντησης σε αλληλογραφία με αποστολέα κάποιο μέλος του Κοινοβουλίου έχει πάντως οριστεί σε τρεις εβδομάδες. Στο μέτρο που η επιστολή μέλους του Κοινοβουλίου έχει πρωτοκολληθεί, η υπηρεσία «Ταχυδρόμος της Επιτροπής» της Γενικής Γραμματείας ελέγχει την κατάσταση των απαντήσεων αποστέλλοντας στις ενδιαφερόμενες υπηρεσίες υπενθύμιση σε περίπτωση μη απάντησης εντός της εν λόγω προθεσμίας. Η διαδικασία αυτή δεν επηρεάζεται από το πρόβλημα του πλησιάσματος της χιλιετηρίδας.
ΓΡΑΠΤΗ ΕΡΩΤΗΣΗ E-0751/98 υποβολή: Allan Macartney (ARE) προς την Επιτροπή (18 Μαρτίου 1998)

Θέμα: Μέτρα υποστήριξης για τις επενδύσεις από το εξωτερικό, μεταξύ κρατών μελών της Κοινότητας

Θα μπορούσε η Επιτροπή να παράσχει στατιστικά στοιχεία σχετικά με τα μέτρα υποστήριξης που προβλέπονται στα διάφορα κράτη μέλη για επιχειρήσεις οι οποίες έχουν την έδρα τους σε άλλο κράτος μέλος, με στόχο την ενθάρρυνση των επενδύσεων από το εξωτερικό; Υπάρχουν εθνικά στατιστικά στοιχεία στα οποία να διακρίνεται η διαφορά μεταξύ των ενισχύσεων που προσφέρονται σε επιχειρήσεις εδρεύουσες στο συγκεκριμένο κράτος μέλος και εκείνων που εδρεύουν σε άλλα κράτη μέλη;

Απάντηση του κ.Van Miert εξ ονόματος της Επιτροπής (29 Απριλίου 1998)

Η Επιτροπή δεν διαθέτει τις πληροφορίες που ζητεί το Αξιότιμο Μέλος του Κοινοβουλίου, δεδομένου ότι η εθνική προέλευση ή όχι μίας επένδυσης δεν εμπίπτει στα κριτήρια αξιολόγησης της συμβατότητας των κρατικών ενισχύσεων προς την κοινή αγορά. Επομένως, αυτή η πληροφορία δεν αποτελεί μέρος των δεδομένων που παρέχουν τα κράτη μέλη στο πλαίσιο των ανακοινώσεών τους για τα προγράμματα ενισχύσεων ή στις ετήσιες εκθέσεις για την εφαρμογή των ενισχύσεων που έχουν εγκριθεί από την Επιτροπή. Ομοίως, η Επιτροπή δεν γνωρίζει εθνικά στατιστικά στοιχεία στα οποία διαφαίνονται οι εν λόγω διαφορές.
ΓΡΑΠΤΗ ΕΡΩΤΗΣΗ E-0820/98 υποβολή: Josι Apolinαrio (PSE) προς την Επιτροπή (26 Μαρτίου 1998)

Θέμα: Κοινοτική πρωτοβουλία Ιnterreg και τουρισμός

Θα μπορούσε άραγε η Επιτροπή να ανακοινώσει το συνολικό ποσό, ανά κράτος μέλος, των δράσεων και των σχεδίων που εντάσσονται στην πρωτοβουλία Interreg ΙΙ και προορίζονται, ειδικότερα, για τον τουρισμό κατά την περίοδο των χρηματοπιστωτικών προγραμμάτων 1994-1999;

Απάντηση της κας Wulf-Mathies εξ ονόματος της Επιτροπής (20 Απριλίου 1998)

Από τις τρεις πτυχές της κοινοτικής πρωτοβουλίας Interreg II, μόνο το Interreg IIΑ (ανάπτυξη των παραμεθόριων περιοχών και διασυνοριακή συνεργασία) αφήνει περιθώριο για ανάπτυξη σημαντικής δράσης στον τομέα του τουρισμού. Όπως είναι η περίπτωση για τα διαρθρωτικά ταμεία γενικά, το Interreg II εφαρμόζεται κατά τρόπο ώστε να τηρείται η αρχή της επικουρικότητας. Με αυτόν τον τρόπο η Επιτροπή ενέκρινε 59 πολυετή επιχειρησιακά προγράμματα στο πλαίσιο του Interreg IIΑ, ενώ η επιλογή και η έγκριση των σχεδίων αφορούν τις εθνικές και μάλιστα τις περιφερειακές και τοπικές αρχές. Επιπλέον, υπό το πνεύμα της πραγματικής διασυνοριακής συνεργασίας, τα επιχειρησιακά προγράμματα που αφορούν εσωτερικά σύνορα, δεν καθορίζουν κανονικά κατανομή των πιστώσεων ανά κράτος μέλος.

Κατά συνέπεια, είναι δυνατόν να αναφερθεί ένα συνολικό και κατά προσέγγιση ποσό κοινοτικής χρηματοδοτικής βοήθειας που τα 59 επιχειρησιακά προγράμματα προβλέπουν στο σύνολό τους για τα μέτρα στον τομέα του τουρισμού. Με βάση τον σημερινό προγραμματισμό, το ποσό αυτό μπορεί να εκτιμηθεί σε 300 εκατ. ECU περίπου, ποσό που αντιπροσωπεύει το 12% του συνόλου των κοινοτικών πιστώσεων για το Interreg IIΑ. Ως παράδειγμα, μπορεί να αναφερθεί ότι το επιχειρησιακό πρόγραμμα Ισπανία/Πορτογαλία διαθέτει περίπου 55 εκατ. ECU για μέτρα στον τομέα του τουρισμού, δηλαδή 10% των κοινοτικών πιστώσεων που χορηγούνται για το εν λόγω πρόγραμμα.
ΓΡΑΠΤΗ ΕΡΩΤΗΣΗ E-0607/98 υποβολή: Josι Valverde Lσpez (PPE) προς την Επιτροπή (9 Μαρτίου 1998)

Θέμα: Οικονομική και κοινωνική συνοχή

Η Οικονομική και Κοινωνική Επιτροπή καθώς και το Ευρωπαϊκό Κοινοβούλιο πριν να δεχθούν τις χρηματοδοτικές προοπτικές ζητούν από την Επιτροπή να εγγυηθεί, ότι αυτές δεν θα θέσουν σε κίνδυνο τις προόδους της οικονομικής και κοινωνικής συνοχής στην Ευρωπαϊκή Ένωση.

Οι κυβερνήσεις των κρατών που λαμβάνουν κεφάλαια από το Ταμείο Συνοχής εκφράζουν το φόβο ότι θα μειωθεί ο όγκος των μεταβιβάσεων και η αλληλέγγυα στάση, τούτο δε μπορεί να μειώσει τα αποτελέσματα που έχουν ήδη επιτευχθεί στην υπέρβαση της οικονομικής καθυστέρησης των χωρών αυτών σε σχέση με τις περισσότερο αναπτυγμένες χώρες και περιφέρειες της Ευρωπαϊκής Ένωσης.

Τί είδους απόφαση ή συμπληρωματική πρόταση προτίθεται να εκπονήσει η Επιτροπή ούτως ώστε να διασαφηνισθούν οι ασάφειες αυτές οι οποίες δημιουργούν παρεξηγήσεις και ανασφάλεια στην κοινή γνώμη και στις πολιτικές συζητήσεις σε εθνικό επίπεδο;

Απάντηση της κας Wulf- Mathies εξ ονόματος της Επιτροπής (14 Απριλίου 1998)

Στην κοινοποίησή της «Πρόγραμμα δράσης 2000: για μια ισχυρότερη και ευρύτερη Ευρώπη ((COM(97) 2000 τελικό ))» η Επιτροπή προτείνει την παγίωση της δημοσιονομικής προσπάθειας των διαρθρωτικών ταμείων για την περίοδο 2000-2006, ύψους 218,3 δισεκατ. ECU (τιμές 1999) για τα δεκαπέντε σημερινά κράτη μέλη.

Περίπουτα δύο τρίτα αυτών των πόρων θα χορηγηθούν στις περιφέρειες με αναπτυξιακή καθυστέρηση, οι οποίες είναι επιλέξιμες δυνάμει του στόχου 1 της μεταρρύθμισης των διαρθρωτικών ταμείων. Άλλωστε, η χορήγηση των πιστώσεων υπέρ των περιφερειών αυτών θα γίνει με αφετηρία αντικειμενικά κριτήρια, δηλαδή τον επιλέξιμο πληθυσμό, την διαφορά ανάμεσα στο περιφερειακό επίπεδο ευημερίας και τον μέσο κοινοτικό όρο, το εθνικό επίπεδο ευημερίας και το υψηλό επίπεδο ανεργίας. Η μέθοδος αυτή θα επιτρέψει να συγκεντρωθούν τα οικονομικά μέσα στις περιφέρειες οι οποίες αντιμετωπίζουν τις σοβαρότερες δυσκολίες.

Άλλωστε, δεδομένου ότι πρόκειται για το ταμείο συνοχής, η Επιτροπή πρότεινε να μπορούν να συνεχίσουν να επωφελούνται από αυτό τα κράτη μέλη το ακαθάριστο εθνικό προϊόν των οποίων (ΑΕΠ) ανά κεφαλή είναι κατώτερο από το 90% του μέσου κοινοτικού όρου είτε συμμετέχουν είτε όχι στο τρίτο στάδιο της Οικονομικής και Νομισματικής Ένωσης (ΟΝΕ).

Δεν υφίσταται επομένως καμία αμφιβολία για την αποφασιστικότητα της Επιτροπής να διατηρήσει την πολιτική προτεραιότητα της κοινωνικής και οικονομικής συνοχής και την προσπάθεια αλληλεγγύης υπέρ των κοινοτικών περιφερειών που αντιμετωπίζουν μεγαλύτερες δυσκολίες. Η αποφασιστικότητα αυτή επιβεβαιώθηκε από την Επιτροπή, στις 18 Μαρτίου 1998, κατά την έγκριση των σχεδίων κανονισμών σχετικών με τα διαρθρωτικά ταμεία και την κοινοποίηση στο Συμβούλιο και το Κοινοβούλιο,σχετικά με την θέσπιση νέων χρηματοδοτικών προοπτικών για την περίοδο 2000-2006.
ΓΡΑΠΤΗ ΕΡΩΤΗΣΗ E-0600/98 υποβολή: Panayotis Lambrias (PPE) προς την Επιτροπή (4 Μαρτίου 1998)

Θέμα: Ασφάλεια πολιτικής αεροπορίας

Ερωτάται η Επιτροπή αν αληθεύουν οι επισημάνσεις από αρμόδιες οργανώσεις ότι η Ευρωπαϊκή Ένωση υστερεί έναντι των Ηνωμένων Πολιτειών της Αμερικής όσον αφορά τις επενδύσεις στον τομέα της ασφάλειας της πολιτικής αεροπορίας, δεδομένης μάλιστα της ανησυχίας που εκφράζεται στην κοινή γνώμη για θέματα ασφαλείας, κατόπιν των πρόσφατων αεροπορικών ατυχημάτων. Τι μέτρα προτίθεται να λάβει η Επιτροπή σ' αυτή την κατεύθυνση;

Απάντηση του κ. Kinnock εξ ονόματος της Επιτροπής (15 Απριλίου 1998)

Η Επιτροπή δεν γνωρίζει την ύπαρξη εκθέσεων του είδους στο οποίο αναφέρεται το Αξιότιμο Μέλος του Κοινοβουλίου και ως εκ τούτου δεν είναι σε θέση να απαντήσει στο σχετικό τμήμα της ερώτησης. Εάν το Αξιότιμο Μέλος του Κοινοβουλίου διαθέτει στοιχεία όσον αφορά τέτοιου είδους εκθέσεις, παρακαλείται να τα διαβιβάσει στην Επιτροπή.

Η Επιτροπή ανέλαβε σειρά πρωτοβουλιών για τη βελτίωση των ήδη υψηλών προτύπων ασφαλείας της πολιτικής αεροπορίας στην Ένωση. Ειδικότερα, το Αξιότιμο Μέλος του Κοινοβουλίου καλείται να ανατρέξει στην ανακοίνωση της Επιτροπής «η χάραξη κοινοτικής στρατηγικής για τη βελτίωση της ασφάλειας των αεροπορικών μεταφορών» ((SEC(96) 1083 τελικό )) για περαιτέρω λεπτομέρειες των δράσεων που προτείνονται από την Επιτροπή.
ΓΡΑΠΤΗ ΕΡΩΤΗΣΗ E-0845/98 υποβολή: Edith Mόller (V) προς την Επιτροπή (26 Μαρτίου 1998)

Θέμα: Τα ταξίδια των υψηλά ιστάμενων αξιωματούχων της Γενικής Διεύθυνσης ΙΙα στη Βοσνία-Ερζεγοβίνη

Η Γενική Διεύθυνση ΙΙα είναι αρμόδια για τα διάφορα προγράμματα της ΕΕ σε ό,τι αφορά τη Βοσνία-Ερζεγοβίνη.

Πόσες φορές επισκέφθηκε ο Επίτροπος van den Broek τη Βοσνία-Ερζεγοβίνη από τον Ιανουάριο 1996;

Πόσες φορές επισκέφθηκε ο Γενικός Γραμματέας Burghardt τη χώρα στο ίδιο χρονικό διάστημα;

Απάντηση του κ. Van den Broek εξ ονόματος της Επιτροπής (20 Απριλίου 1998)

Για να τεθούν τα θεμέλια για τις ενέργειες της Επιτροπής, το αρμόδιο μέλος της Επιτροπής επισκέφθηκε τη Βοσνία-Ερζεγοβίνη τέσσερις φορές από τις αρχές του 1996, συμπεριλαμβανομένης της επίσκεψης στο Σεράγιεβο με την ιρλανδική προεδρία, τον Ιούλιο του 1996.

Το υπεύθυνο μέλος της Επιτροπής έθεσε το πλαίσιο για τις υπηρεσίες υπό την αρμοδιότητά του (ΓΔ ΙΑ - Εξωτερικές σχέσεις: Ευρώπη και Νέα Ανεξάρτητα Κράτη (ΝΑΚ), κοινή εξωτερική πολιτική και πολιτική ασφαλείας (CFSP) και εξωτερική υπηρεσία) για να ασχοληθούν πλήρως σε όλα τα επίπεδα της σχετικής ιεραρχίας. Αυτό συμβαίνει ακόμα όχι μόνο από το 1996, αλλά επίσης κατά τα πέντε χρόνια που προηγήθηκαν των συμφωνιών του Dayton. Πράγμα που οδήγησε σε τακτικές επισκέψεις στη Βοσνία-Ερζεγοβίνη καθώς και σε παρουσία σε πολλές διεθνείς συναντήσεις, συμπεριλαμβανομένων διαφόρων προσπαθειών για την ειρήνη που κατέβαλε η Κοινότητα, των ίδιων των διαπραγματεύσεων του Dayton, της ομάδας επαφών, και συνδιασκέψεων χορηγών, στις οποίες ο Γενικός Διευθυντής προήδρευσε από κοινού με τον αντιπρόεδρο της Παγκόσμιας Τράπεζας.
ΓΡΑΠΤΗ ΕΡΩΤΗΣΗ E-1474/98 υποβολή: Ursula Stenzel (PPE) προς την Επιτροπή (13 Μαΐου 1998)

Θέμα: Τέταρτο πρόγραμμα πλαίσιο για την έρευνα

Μπορεί η Επιτροπή να ανακοινώσει, πόσες αιτήσεις έχουν υποβληθεί εκ μέρους της Αυστρίας για το 4ο πρόγραμμα πλαίσιο στον τομέα της έρευνας;

Πόσες αιτήσεις έχει εγκρίνει η Επιτροπή και για ποιά συγκεκριμένα προγράμματα πρόκειται;

Πώς εμφανίζεται ο εν λόγω πίνακας, εάν εξαιρέσουμε τις συγχωνεύσεις;

Ποιοί ήσαν στα εν λόγω προγράμματα συντονιστές, και ποιά ήσαν τα κράτη εταίροι;

Πόσες πιστώσεις διατέθησαν για τα επιμέρους προγράμματα;

Απάντηση της κας Cresson εξ ονόματος της Επιτροπής (5 Ιουνίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0915/98 υποβολή: Daniel Varela Suanzes-Carpegna (PPE) προς την Επιτροπή (26 Μαρτίου 1998)

Θέμα: Ημι-κονσέρβες αντζούγιας σε άρμη και λάδι στις συμφωνίες με τρίτες χώρες

Μπορεί η Επιτροπή να μας πληροφορήσει ποίες δεσμεύσεις έχουν αναληφθεί βάσει των συμφωνιών της Ευρωπαϊκής Ένωσης με τρίτες χώρες για τις εισαγωγές ημι-κονσερβών αντζούγιας σε άλμη και λάδι, αναφέροντας αναλυτικά ανά χώρα προέλευσης τις αντίστοιχες ποσότητες;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-0907/98, E-0908/98, E-0909/98, E-0910/98, E-0911/98, E-0912/98, E-0913/98, E-0914/98 και E-0915/98 (30 Απριλίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1065/98 υποβολή: Glyn Ford (PSE) προς την Επιτροπή (6 Απριλίου 1998)

Θέμα: Επιχορήγηση Νεοναζιστικής Ομάδας

Θα μπορούσε η Επιτροπή να ερευνήσει τους ισχυρισμους ότι η εδρεύουσα στη Γερμανία Εταιρεία Βιολογικής Ανθρωπολογίας, Ευγονικής και Έρευνας της Συμπεριφοράς επιχορηγήθηκε με 75.000 λίρες Αγγλίας από το Ευρωπαϊκό Γεωργικό Ταμείο; Με ποία κριτήρια αποφασίσθηκε η επιδότηση αυτής της εταρείας;

Απάντηση του κ. Fischler εξ ονόματος της Επιτροπής (22 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-4231/97 της κας Bloch von Blottnitz ((ΕΕ C 187 της 16.6.1998, σελ. 138. )).
ΓΡΑΠΤΗ ΕΡΩΤΗΣΗ E-0197/98 υποβολή: Karin Riis-Jψrgensen (ELDR) προς το Συμβούλιο (11 Φεβρουαρίου 1998)

Θέμα: Κοινοτικές εξαγωγές χαλύβδινων συρματόσχοινων στην Πολωνία

Η κοινοτική βιομηχανία χαλύβδινων συρματόσχοινων δεν έχει μπορέσει μετά το Νοέμβριο του 1996 να κάνει εξαγωγές στην Πολωνία λόγω των μη δασμολογικών φραγμών. Έμαθα επίσης ότι η Πολωνία αρνήθηκε πρόσφατα να μειώσει τους εισαγωγικούς δασμούς, όπως είχε απαιτήσει η Ευρωπαϊκή Ένωση.

Σας πληροφορώ δε ότι οι διαγωνισμοί για τον εφοδιασμό της βιομηχανίας άνθρακα ευνοούν τις πολωνικές επιχειρήσεις και ότι τα διοικητικά και οικονομικά βάρη καθιστούν σήμερα αδύνατη οποιαδήποτε εξαγωγή από την Ευρωπαϊκή Ένωση. Επιπλέον, το πολωνικό σύστημα πιστοποίησης, το οποίο εφαρμόζεται στα εισαγόμενα κοινοτικά συρματόσχοινα εμποδίζει τις παραδόσεις.

Καθώς οι δασμολογικοί φραγμοί αντίκεινται προς τις δεσμεύσεις που ανέλαβε η Πολωνία βάσει της Ευρωπαϊκής Συμφωνίας, θα μπορούσε το Συμβούλιο να αναφέρει τί μέτρα προτίθεται να λάβει για να επιτύχει την άρση των φραγμών αυτών στο άμεσο μέλλον;

Απάντηση (6 Ιουλίου 1998)

Το Συμβούλιο έχει γνώση των προβλημάτων στα οποία αναφέρεται η αξιότιμος κα βουλευτής. Τα προβλήματα αυτά εντάσσονται σε ένα πολύπλοκο σύνολο που αφορά την αναδιάρθρωση του όλου τομέα της πολωνικής βιομηχανίας χάλυβα και άνθρακα, το οποίο εξετάζεται τώρα από τις κοινοτικές υπηρεσίες.

Ορισμένα από τα προβλήματα αυτά είναι, όπως υπενθυμίζει η αξιότιμη κα βουλευτής, δασμολογικής φύσεως, διότι η Πολωνία, όρισε μονομερώς για το 1998 τους δασμούς εισαγωγής κοινοτικών προϊόντων σιδήρου και χάλυβα, σε ποσοστό υψηλότερο από το προβλεπόμενο από την Ευρωπαϊκή Συμφωνία. Σημειώνεται ωστόσο ότι τα συρματόσχοινα δεν περιλαμβάνονται στα προϊόντα που αφορά το εν λόγω μέτρο.

Υπάρχουν όμως φραγμοί, μη δασμολογικής φύσεως που παρεμποδίζουν κατά πολύ τη δυνατότητα διάθεσης συρματόσχοινων στην πολωνική αγορά. Επανειλημμένα, ιδιαίτερα δε κατά την τελευταία συνεδρίαση της επιτροπής σύνδεσης, στις 4 Μαρτίου 1998, η Επιτροπή των ΕΚ ετόνισε επίμονα στις πολωνικές αρχές ότι αποδίδει μεγάλη σημασία αφ' ενός στην εξαίρεση του προϊόντος αυτού από το σύστημα υποχρεωτικής πιστοποίησης και, αφ' ετέρου, στην ελευθέρωση των προσκλήσεων για υποβολή προσφορών, του εξορυκτικού τομέα.

Η Επιτροπή συζητά ήδη το ζήτημα αυτό με τις πολωνικές αρχές, το δε Συμβούλιο παρακολουθεί τακτικά την εξέλιξη της κατάστασης. Το θέμα αυτό θα θιγεί ενδεχομένως σε υπουργικό επίπεδο κατά το επόμενο συμβούλιο σύνδεσης με την Πολωνία, που έχει προγραμματιστεί για το δεύτερο εξάμηνο του 1998.
ΓΡΑΠΤΗ ΕΡΩΤΗΣΗ E-0745/98 υποβολή: Glyn Ford (PSE) προς την Επιτροπή (18 Μαρτίου 1998)

Θέμα: Ευγονική μέσω του βιβλιαρίου επιταγών

Προτίθεται η Επιτροπή να διερευνήσει την πολιτική της καταβολής ποσού 5000 γαλλικών φράγκων σε γαλλικές οικογένειες λευκών για να αποκτήσουν παιδί την οποία εφαρμόζει το Front National στο Vitrolles και τούτο για να εξασφαλίσει ότι δεν γίνεται διάκριση κατά πολιτών της Ευρωπαϊκής Ενώσεως και συγκεκριμένα κατά μαύρων Ευρωπαίων πολιτών οι οποίοι έχουν την ατυχία να ζουν στο Vitrolles;

Απάντηση του κ. Flynn εξ ονόματος της Επιτροπής (16 Απριλίου 1998)

Η Επιτροπή δεν έχει λάβει ειδικές καταγγελίες σχετικά με φυλετικές πολιτικές από τις αρχές της Vitrolles εις βάρος μαύρων ευρωπαίων υπηκόων.

Παρ'όλα αυτά η Επιτροπή επιθυμεί να διευκρινίσει ότι το άρθρο 48 της συνθήκης ΕΚ και ο κανονισμός (ΕΟΚ) 1612/68 του Συμβουλίου της 15ης Οκτωβρίου 1968 περί της ελεύθερης κυκλοφορίας των εργαζομένων μέσα στην Κοινότητα ((ΕΕ L 257, 19.10.1968. )) καθιερώνουν την αρχή της ίσης μεταχείρισης όσον αφορά τα κοινωνικά πλεονεκτήματα μεταξύ υπηκόων και άλλων ευρωπαίων εργαζομένων και των μελών των οικογενειών τους. Έτσι εάν οι αρχές της Vitrolles αρνιούνται να χορηγήσουν επιδόματα παιδιού σε μη γάλλους ευρωπαίους εργαζομένους ή σε μέλη της οικογένειάς τους ενώ τα χορηγούν σε γάλλους υπηκόους, τέτοια διάκριση θα είναι αντίθετη με την κοινοτική νομοθεσία. Ωστόσο η εφαρμογή της εθνικής νομοθεσίας, εάν υπάρχει, που απαγορεύει τις διακρίσεις λόγω φύλου είναι αρμοδιότητα κάθε χώρας.

Επιπλέον, όπως έχει αναγγελθεί στο πρόσφατο σχέδιο δράσης κατά του ρατσισμού, που εξαρτάται από την κύρωση της συνθήκης του Άμστερνταμ, η Επιτροπή προτίθεται να υποβάλει νομοθετική πρόταση στον τομέα αυτό πριν από τα τέλη του 1999.
ΓΡΑΠΤΗ ΕΡΩΤΗΣΗ E-0650/98 υποβολή: Nikitas Kaklamanis (UPE) προς την Επιτροπή (10 Μαρτίου 1998)

Θέμα: Φυλάκιση Κούρδου ηγέτη στην Τουρκία

Ο Χαμντί Τουρανλί, Πρόεδρος του Δημοκρατικού Κόμματος του Β. Κουρδιστάν (ΡDΚ), συνελήφθη από τις τουρκικές αρχές στις 13 Ιανουαρίου και φυλακίσθηκε στην Άγκυρα. Ο κ. Τουρανλί αντιμετωπίζει ποινή φυλάκισης 22 ετών και υποφέρει από καρκίνο, κάτι που απαιτεί μιά συνεχή ιατρική παρακολούθηση.

Η «Διεθνής Αμνηστία» ζήτησε στις 16 Ιανουαρίου την απελευθέρωση του κ. Τουρανλί, ενώ ο Γερμανός Υπουργός Εξωτερικών κ. Κίνκελ παρενέβη (μέσω της Γερμανικής Πρεσβείας στην Άγκυρα) προκειμένου να απελευθερωθεί ο Κούρδος ηγέτης, ο οποίος έχει (παράλληλα με την τουρκική) και τη γερμανική υπηκοότητα.

Θα ήθελα να πληροφορηθώ από την Ευρωπαϊκή Επιτροπή την επίσημη άποψή της για το θέμα, καθώς και το πώς προτίθεται να παρέμβει στις τουρκικές αρχές, ώστε να αποφυλακιστεί ο καρκινοπαθής αγωνιστής από το Κουρδιστάν, και να σταματήσει η χώρα αυτή να εφαρμόζει απάνθρωπες πρακτικές κατατρομοκράτησης των Κούρδων που διαβιούν στο έδαφός της.

Απάντηση του κ. Van den Broek εξ ονόματος της Επιτροπής (20 Απριλίου 1998)

Η Επιτροπή έχει λάβει γνώση για την περίπτωση του κ. Τουρανλί, ο οποίος αποφυλακίστηκε προσωρινά στις 26 Φεβρουαρίου 1998.

Η Επιτροπή, σε όλες τις επαφές της με τις τουρκικές αρχές, τονίζει στους συνομιλητές της την ανάγκη να βελτιωθεί η κατάσταση των ανθρωπίνων δικαιωμάτων και να συνεχισθεί η διαδικασία εκδημοκρατισμού της χώρας. Παρά την απόφαση της Άγκυρας να αναστείλει τον πολιτικό διάλογο με την Κοινότητα, η Επιτροπή προτίθεται να συνεχίσει να τονίζει το σημείο αυτό.

Όσον αφορά ειδικότερα την κατάσταση στη νοτιοανατολική Τουρκία, η Επιτροπή επανειλημμένως υπενθύμισε την ανάγκη να εξευρεθεί μια πολιτική και όχι στρατιωτική λύση στο θέμα αυτό, και να συνεχισθεί η καταπολέμηση της τρομοκρατίας στο πλαίσιο του σεβασμού του κράτους δικαίου και των ανθρωπίνων δικαιωμάτων. Εξάλλου, η Επιτροπή είναι διατεθειμένη να συμβάλει στην κοινωνικοοικονομική ανάπτυξη της περιοχής αυτής με τη χρηματοδότηση σχετικών σχεδίων στο πλαίσιο του προγράμματος MEDA.
ΓΡΑΠΤΗ ΕΡΩΤΗΣΗ E-1191/98 υποβολή: Hugh McMahon (PSE) προς την Επιτροπή (29 Απριλίου 1998)

Θέμα: Κατασκευαστικά έργα την Tarija της Βολιβίας

Μπορεί η Επιτροπη να ενημερώσει το Κοινοβούλιο σχετικά με την κατάσταση την Tarija της Βολιβίας, όσον αφορά τα σχέδια που υλοποιούνται υπό την αιγίδα της Prodizavat και, συγκεκριμένα, μπορεί να πληροφορήσει για την παρούσα θέση της όσον αφορά τα ευρύτερα σχέδια που χρηματοδοτούνται από την ΕΕ σ' αυτήν την περιοχή;

Απάντηση του κ. Marin εξ ονόματος της Επιτροπής (12 Μαΐου 1998)

Ο προϋπολογισμός του προγράμματος Prodizavat («Programa de Desarrollo Integral en la Zona Andina y el Valle Alto de Tarija», Βολιβία) ανέρχεται συνολικά σε 18,5 εκατ. ECU, από τα οποία η Κοινότητα χορηγεί τα 14,16 εκατ. ECU ενώ το υπόλοιπο χρηματοδοτείται από τον εταίρο της (Prefectura de Tarija) και τους δικαιούχους.

Μετά την υπογραφή της συμφωνίας χρηματοδότησης το έργο άρχισε τον Οκτώβριο 1994 με την έναρξη της παροχής ευρωπαϊκής τεχνικής βοήθειας. Το έργο προβλέπεται να περατωθεί τον Οκτώβριο 1998.

Εκτός από το πρόγραμμα Prodizavat, εφαρμόζεται στην περιοχή Tarija το κοινοτικό πρόγραμμα επισιτιστικής ασφάλειας. Η Κοινότητα ανέλαβε συνολικά υποχρεώσεις ύψους 80 εκατ. ECU κατά την περίοδο 1995-1999 για στήριξη δράσεων επισιτιστικής ασφάλειας στη Βολιβία. Το πρόγραμμα, στο σύνολό του, εμπίπτει σε τρεις κατηγορίες: βελτίωση των οικονομικών όρων πρόσβασης στα είδη διατροφής, βελτίωση των υλικών όρων πρόσβασης στα είδη αυτά και μεγαλύτερη δυνατότητα εξεύρεσης ειδών διατροφής. Οι ειδικές δράσεις και έργα που χρηματοδοτούνται στο πλαίσιο του προγράμματος σχεδιάζονται κατά κύριο λόγο βάσει αιτήσεων που υποβάλουν οι τοπικές αρχές και κοινότητες. Σε περιφερειακό επίπεδο τα έργα αφορούν 78 αγροτικές κοινότητες (πληθυσμού 775.000) που επελέγησαν με κριτήριο του επίσημου δείκτη εύδοιας. Οι κοινότητες αυτές είναι συσπειρωμένες σε 7 περιοχές, μία από τις οποίες ανήκει στην Tarija και στόχος είναι η επίτευξη ικανοποιητικού επιπέδου ολοκλήρωσης των δράσεων που εντάσσονται στο πρόγραμμα αυτό.
ΓΡΑΠΤΗ ΕΡΩΤΗΣΗ E-0481/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Χρησιμοποίηση εμπειρογνωμόνων για την αξιολόγηση των υποβληθεισών προσφορών και των αποτελεσμάτων των Διαρθρωτικών Ταμείων

Είναι σε θέση η Επιτροπή να αναφέρει τον αριθμό των εξωτερικών εμπειρογνωμόνων που χρησιμοποίησε το 1997 για να γνωμοδοτήσουν σχετικά με τις υποβληθείσες αιτήσεις και την αξιολόγηση των προγραμμάτων των Διαρθρωτικών Ταμείων ταξινομώντας τους στο σύνολό τους κατά εθνικότητα και φύλο; Τί ποσοστό των εμπειργογνωμόνων αυτών έλαβε ειδική εκπαίδευση σχετικά με τις απαιτήσεις της ΕΕ όσον αφορά τα προγράμματα των Διαρθρωτικών Ταμείων πριν από την ανάληψη του έργου αυτού; Σε τί ποσό ανέρχεται το συνολικό κόστος των υπηρεσιών τους; Ποιά κριτήρια πρόσληψης εφάρμοσε η Επιτροπή για να εξασφαλίσει ανοικτές διαδικασίες, διαφάνεια και αμεροληψία;

Απάντηση της κας Wulf-Mathies εξ ονόματος της Επιτροπής (27 Απριλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.